«Issand on andnud mulle õpetatud keele,» ütleb tänulik Jumala  sulane Jesaja raamatus. See «õpetatud keel», mis väsinuile jõudu annab, on meie kohustus kuulutada Jumalat. Värskelt kirikutööle asuvad jutlustajad küsivad, kuidas saada selline «õpetatud keel». On ju tore olla hea jutlustaja. Ja siis neid õpetatakse, teadagi, kuidas. Jutlustada ei tule mitte nagu vanasti, sest me elame tänapäevas. Jutlustada ei tohi rangelt «Piibliga pähe lüües», vaid üldinimlike teemade kaudu. Ja sellest on veel vähe. Jutlustada ei tule mitte pikalt, vaid lühidalt! Jutlustada ei tule mitte  teoloogiat, vaid pilte tänapäeva elust!